Ma ei tea, kuidas on lood teie lastega, aga meie lapsed on ikka igavesed... rõõmurullid. Heatujulised, aktiivsed, hakkajad rõõmurullid, kellega on lust igast asju koos teha. Ma ei tea üldse, kuidas me varem nendeta toime tulime, sest iga päevaga saab mulle selgemaks, et meie lapsed on meie ellu tulnud selleks, et meile rõõmu tuua. Või hauda ajada. Või siis rõõmu tuua. Ei tea.
#000001
Ükski lastest pole kunagi metsas seenel käinud ja eile tuli meil hullumeelne mõte, et kui nad ei ole kunagi seenel käinud, siis miks mitte kõik koos seenele minna. Loomulikult võiks. Tahaks ju näha, kuidas nad rõõmsalt oma pisikeste väitsadega seene jalgu nüsivad, mööda metsalaant laulu ümisevad ja naudivad aega eemal kodust.
#000002
Plaan selge, istusime viiekesi autosse ja hakkasime lihtsalt sõitma. Kuna kõikides linnalähedastes metsades, kus ma varem seenel käisin, on tehtud totaalne lageraie, siis tuli sõita mitukümmend kilomeetrit eemale ühte metsa, kust ma kunagi aastaid tagasi hulga seeni leidsin... et avastada, et ka seal on tehtud lageraie. Huvitav, et Eestis väidetavalt kasvab uus mets peale kiiremini kui alt jõutakse ära raiuda ja ometi on kõik kohad tühjaks raiutud lagendikke täis. Hämmastav, et igal pool saab mets raieküpseks ka täpselt samal ajal.
#000003
Siiski leidsime ühe metsatuka, kus ma mäletasin ka kunagi seeni leidvat ja ei pidanud pettuma. Sellest väikesest tukast saime me lõviosa seeni. Peamiselt kivipuravikke. Puravik on üldse minu kõige lemmikum seen. Lapsest saadik olnud suur austaja nii selle maitsele kui tekstuurile.
#000004
Igatahes metsatukka jõudes ajasime lastele kummikud jalga, fliisid selga. Igaüks sai endale korvi ja käsu olla kas Esileedi või minu sabas. Esileedi on liiga palju õudukaid vahtinud ja nii nagu filmideski hargnevad alati ohus olevad inimesed, et mõrvar neid mugavalt ükshaaval maha nottida saaks, nii ka metsas teatas Esileedi, et mina mingu ühes suunas ja tema teises. Kas ta pole nukitsameest näinud? Kas ta ei tea, mis metsades toimub.
#000005
Seenekorjamine on minu jaoks suisa teraapia eest – see, kuidas sa seene avastad, selle jämeda jala juure pealt maha lõikad, avastad, et ühtegi ussirada pole ja siis selle korvi asetad. Lastega on seenel käimine hoopis erinev.
#000006
“Issi, minu kord! Pane seen minu korvi!”
#000007
“Issi, sa oled minu kõige lemmikum issi! Paneme selle seene minu korvi ja järgmise Piiga korvi, eks!?”
#000008
“UAAAA, mina ei saagi nii ühtegi seent! Ma lähen emmet otsima! EMMEEE!”
#000009
“Issi, miks sa selle seene katki pigistasid? EMME! Issi pigistas seene katki!”
#000014
“Issi, aga sa pigistasid venna seene katki. Järgmine on minu oma, eks?”
#000015
“Ei, minu! Sest see seen läks katki.”
#000016
“Issi venna ütles, et mina ei saa järgmist seent! ISSIIII! Ta tõmbas seene juurega välja!”
#000017
Esileedi ei vastanud hüüetele. Kartis vist ja ma arvan, et kui ma oleks eile lapsed metsa jätnud, oleks ta mind mõistnud. Ei olnud kuulda ei metsakohinat, lehtede sabinat, tuult puude okstelt. Kõike seda, mis selle tegevuse niivõrd nauditavaks teeb. Oli kuulda vaid neid imelisi lapsi. Meie rõõmurulle.
#000018
Aga kui ma peaksin andma nõu lastega seenel minekuks, siis:
#000021
minge täis kõhuga, et oleks vähem karjumist
minge puhanult, et oleks vähem karjumist
ja sama kehtib ka laste kohta -söötke ka neil kõht täis ja laske enne puhata, et ka nemad vähem karjuks
#000022
Kas vana nohuga/köhaga võiks lapse lasteaeda viia?
#000027
Lase nüüd lapsel terveks saada, mida sa väntsutad!
#000028
Kui haigelt võib lapse lasteaeda viia?
#000032
Koroonavärk on pannud tõelise põntsu sellele, mida meie pere sõna all “tervis” mõistab. Esileedi on eriline foobik. Nii kui keegi köhatab, tormab tema stuudiumisse (on vist selline sait?)...
#000033